**Annaba** (arapski: عنابة, berberski: *Ɛennaba*) za Francuske kolonijalne vlasti znan kao **Bône** a za Antike kao **Hipon** i **Hipo Regius**, je lučki grad od 342,703 stanovnika na sjeveroistoku Alžira u Pokrajini Anaba u kojoj je i administrativni centar.

Metropolitanska Annaba ima 785 000  i četvrti je grad po veličini u Alžiru
Pored svih njegovih imena od antike do danas, sami stanovnici ga zovu - Bilad Al Unab, što znači *Mjesto žižula*, jer ih u okolici puno raste.

Geografske karakteristike
-------------------------

Annaba leži nedaleko od ušća rijeke Sejbus u Sredozemno more u Zaljevu Annaba koji se proteže od *Rta Garde* do *Rta Rosa*.
Od Constantina je udaljena 158 km sjeveroistočno, a od granice sa Tunisom 100 km zapadno.

Pogled na grad i luku

Historija
---------

Njegova odlična prirodna luka, već je negdje u 12. vijeka pne. privukla Feničane koji su u njoj osnovali svoju koloniju - Hipon.

Kad su Rimljani zauzeli taj kraj prezvali su grad u Hipo Regius (*Kraljevski Hipo*), jer je on nakon Punskih ratova (264.-146. pne.) jedno vrijeme 
bio rezidencija numidijskih kraljeva, kad su se oni nakratko oslobodili od Rimljana.

Ruine Hippo Regiusa
Centar grada
Hipo Regius je kasnije postao jedan od vodećih ranokršćanskih centara. U njemu je 393. održan Sinod i osnovana jedna od najranijih dijeceza 
(396.-430.) u kojoj je sv.Augustin bio biskup od 396. do svoje smrti 430.
Razoren je za vandalske invazije - 431. Obnovljen je za cara Justinijana nakon što je Bizant povratio svoju vlast nad Sjevernom Afrikom
533. ali je za nepunih dva vijeka - 697. potpao pod Arape za njihove Invazije na Sjevernu Afriku.

Do kraja 10. vijeka Hipon je potpuno islamiziran i prezvan u - *Bona*, ali je istovremeno zvan i *Madinat Sejbus* (Grad Sejbusa). 
Početkom 11. vijeka stanovnici su (najverovatnije zbog poplava) napustili antički Hipon i preselili se na današnju lokaciju 3 km sjevernije, oko 1040. podignuti su bedemi oko tog novog grada.

Tokom 12. vijeka njime vladaju Almohadi, a od 13. do 15. vijeka Hafsidi. Osmanlije vladaju od 16. do 19. vijeka.
Spao je na malo mjesto i vrlo rano postao piratska baza.

Kad su ga Francuzi zauzeli 1832. bio je mali srednjovjekovni gradić. Pod francuskom vojnom upravom egzistirao je od 26. marta 1832. do 17. februara 1845. Teritorij mu je određen kraljevskom dekretom 1844. a odmah nakon toga - 1848. dobio je status grada također kraljevskom dekretom. Općina je postao 1854. a od 1955. je administrativni centar 
vlastitog *Departmana Bône*.

Grad se prostire duž obale i po obroncima Masiva Edugo obraslih hrastom plutnjakom. 
Historijski centar grada uskih ulica sa kućama prvih francuskih kolonista grupiran je oko *Trga 19. augusta* (Place du 19-Août) i džamije *Salah Bega* 
(1787). Tu se nalazi i džamija *Sidi Bo Merona* sagrađena u 11. vijeku, sa stupovima uzetim iz rimskih ruševina.

Novi dio grada počeo se graditi nakon 1870. duž obje strane *Promenade Revolucije* (Cours de la Révolution), tu se nalazi katedrala podignuta 1850. bazilika sv. Augustina iz 
1881. i većina javnih institucija, škole, Muzej antičkog Hipona i javnih parkova.

Annaba od 1975. ima univerzitet..

Privreda
--------

Annaba je drugi po važnosti industrijski centar u zemlji u njemu se nalazi *El Hadjar* - kompleks čeličana i željezara koji prerađuje željeznu rudu iz rudnika
Bukadra i Kvenza u Pokrajini Tebesa.
Pored toga tu je čitav niz tvornica koje prerađuju fosfate, aluminij, metal, drvo uz brojne manje prehrambene industrije.

Kako je okružen šumama i plodnim oranicama na kojima se uzgaja pšenica, on je i snažan šumarski i poljoprivredni centar.

Transport
---------

Annaba je najveća alžirska luka za izvoz ruda, to se uglavnom svodi na željeznu rudu i fosfate iz rudnika u Pokrajini Tebesa, on je i velika 
ribarska i putnička luka.
Dobro je povezan željeznicom i cestama sa ostalim gradovima, a do njega ide i najvažniji alžirski autoput A 1.

Grad ima i međunarodni aerodrom Rabah Bitat (IATA: AAE, ICAO: DABB) 9 km južno od centra koji ima redovne linije za Alžir, Oran, Pariz, Lyon i Marseille.<ref name=geo>

Pobratimski gradovi
-------------------

* Tunis Grad Tunis, Tunis
* Francuska Dunkerque, Francuska
* Francuska Saint-Étienne, Francuska
* Tunis Bizerta, Tunis
* Rusija Jekaterinburg, Rusija

Panorama grada sa moraPanorama grada sa mora

Izvori
------

1. 1 2 3 4  „*Ageria, People's Democratic Republic of Algeria*" (engleski). City population. Pristupljeno 21.2. 2020.
2. 1 2  „*Bône (Algérie)*" (francuski). Archives nationales d'outre-mer. Pristupljeno 21.2. 2020.
3. 1 2 3 4 5  „*Analyse urbaine de la ville d'Annaba*" (francuski). LinkedIn Corporation. Pristupljeno 21.2. 2020.
4. 1 2 3 4 5 6 7 8 9 10 11  „*Annaba, Algeria*" (engleski). Encyclopaedia Britannica. Pristupljeno 21.2. 2020.

Vanjske veze
------------

***Annaba*** na Wikimedijinoj ostavi

* *Annaba City* ()